Isabel Franc

Isabel Franc (Bartzelona 1955) idazlea da. Bere nobeletako batzuetan Lola Van Guardia izengoitiarekin sinatzen du. Umorea eta, oro har, emakumeen homosexualitateari buruzko lanak ditu ezaugarri. Hitzaldiak eta idazketa ikastaroak ere eman ditu eta hainbat unibertsitate estatubatuarrek gonbidatu dute. Bere estiloak, umorea ezaugarri duena, satira, ironia eta parodia uztartzen ditu emakumeak protagonista diren unibertso batean.

2010az geroztik, irakaslea da Escola d 'Escriptura de l' Ateneu Barcelonès-en, eta, besteak beste, idazketari eta umorezko literaturari buruzko ikastaroak ematen ditu. Artikulugile gisa kolaboratu du hainbat argitalpenetan. Gaur egun, Genero Ikuspegia duen La Independent albiste-agentziaren ohiko kolaboratzailea da.

 Lanak 

 Eleberriak 
"Entre todas las mujeres" (Tusquets 1992) La Sonrisa Vertical sariko lan finalistarekin eman zen ezagutzera literaturarako. 

Egalesek argitaratutako "Trilogía de Lola Van Guardia" ospetsuaren egilea da. Hainbat hizkuntzatara itzulitako honako izenburuak ditu: "Con Pedigree" (1997), "Plumas de Doble Filo" (1999) eta "La mansión de las Tríbadas" (2002).

2004ko azaroan "No me llames cariño" (Egales) argitaratu zuen, urteko nobela onenaren Shangay saria jaso zuena. 

2006an "Las razón de Jo" argitaratu zen Lumenen eta "Mujercitasen ezohiko bertsio dibertigarri eta lotsagabea" zela esan zen.

2012an "Elogio del Happy End", Egalesen argitaratua eta LGBT Literaturako VI. Terenci Moix Sariaren irabazlea.

 Narrazio laburra 
2008 "Cuentos y fábulas de Lola Van Guardia" (Egales) kontakizun bilduma. 

 Lan kolektiboak 
"Otras Voces" (Egales 2002). "Las chicas con las chicas" (Egales 2008). "Noves dames del crim" (Llibres del Delicte, 2015), "Ábreme con cuidado" (Dos bigotes, 2015) "Incidente en el salón", 20ko hamarkadako Parisko Rive Gaucheko Natalie Barney areto ospetsuaren parodia bat eta "Donde no puede amar no te demores" (Egales 2016).

 Nobela grafikoa 
2010ean, Susanna Martín ilustratzailearekin batera, "Alicia en un mundo real" (Norma cómic) bularreko minbiziari buruzko eleberri grafikoa argitaratu zuen, ironiaz betea. Lan honekin 2011ko Jennifer Quiles saria jaso zuen. 

2014an, berriz ere Susanna Martín eta Norma cómic-ekin elkarlanean, "Sansamba" argitaratzen du, ukitu autobiografikoak dituen beste nobela grafiko bat, muga kultural eta emozionalei buruzko hausnarketa, ustez ezinezkoa den adiskidetasunetik abiatuta. 

 Saiakera 

 2007: "Del pozo a la hiena: humor e ironía en la llamada literatura lésbica" Cultura, homosexualidad y homofobia bolumen kolektiboan. Vol II Amazonia: retos de visibilidad lesbiana (Lamort 2007).

 2012: «Envers un Elogi del happy end», in Accions i reinvencions. Cultures lésbiques a la Catalunya del tombant de segle XXI (UOC). Meri Torrasek koordinatua.

 2013an "Desconocidas & Fascinantes" liburu kolektiboa agertzen da Egalesen, minibiografien bilduma bat, isildutako emakumeak ikusarazteko.

 2017an "Las HumoristAs" koordinatu eta argitaratu zuen. Emakumeei eta umoreari buruzko saiakera ez oso serioa, Icariak argitaratua. Tonu umoretsuan, umorearen alorrean emakumeen presentzia/ausentziaren inguruko hausnarketa sakona egiten du liburuak.

 Itzulpena eta edizioa 
"El jardín de Shahrzad" (Egales 2008) lanaren itzultzaileetako bat da, eta Djuna Barnes-en Ladies Almanach-en bertsio berriaren editore eta hitzaurre-egilea (Egales 2008).

 Antzerkia 
Gloria Bosch-en "Yo soy Gloria Fuertes" antzezlanean parte hartu zuen, Ariadna Martí de Puig-ek zuzenduta. "De Generacions" lanaren egilea da. Hiru pertsonaientzako testu bat, feminismoa ulertzeko, bizitzeko eta adierazteko modua aurkezten diguna. 

 Sariak 

 1992: La Sonrisa Vertical sariaren finalista.
 2004: Shangay saria.
 2011: Jennifer Quiles saria.
 2011: GLBTQ Narratibako Arena Fundazioa Saria.

 Oharrak 

 MARÍN, Diego: «Gay dena aldarrikatu behar da, izendatzen ez dena ez delako existitzen.» La Rioja Egunkaria, 2006ko azaroaren 2a.

 Erreferentziak 

 Kanpo estekak 

 Bloga Isabel Franc-en lumaren komikia

Kategoria:Gizabanako biziak
Kategoria:1955eko jaiotzak
Kategoria:Bartzelonarrak
Kategoria:Emakume idazleak
Kategoria:XX. mendeko idazleak
Kategoria:XXI. mendeko idazleak
Kategoria:Lesbianismoa